Košice

Košice (en hongaro Kassa, en alemán Kaschau, en romaní Kascha, en latín Cassovia) ye una ciudat d'Eslovaquia. Teneba 239.797 habitants en l'anyo 2013, y ye a segunda ciudat mas gran d'Eslovaquia dimpués d'a capital, Bratislava.

 Toponimia 
miniatura|Estela con o escudo d'armas d'a villa y a seu de fundo.
O primer documento escrito que en fa mención d'o establimiento d'una comunidat data de l'anyo 1230 con o nombre de Villa Cassa. Short History of Kosice As atras formas antigas trobadas relacionadas con o nombre de Košice son Cassa, Kassa u Kossa. L'orichen no ye conoixiu, pero a explicación mas probable sería que o pueto tenese un nombre d'orichen eslau que se podría traducir por 'chent de Koša', y Koša sería l'apelliu d'una familia. A cuenca de Košice ya yera habitada en a epoca d'a colonización hongara y dimpués alemana, pero os colonizadors habrían preso o nombre d'as poblacions locals. Dimpués, os administradors alemanys d'a villa transformoron o nombre en Kaschau y os hongaros en Kassa. A forma latinizada Cassovia y o suyo adchectivo cassovés provendría d'o Renaiximiento y de l'humanismo. mesta a jeho pôvod. Ondrej Halaga

 Cheografía 
 Situación 
Košice se troba en una depresión ubierta enta o sud en a traviés d'a que fluye o río Hornád, un subafluyent d'o río Tisza. Ye rodiada por as montanyas de Čierna Hora a o norte y os tozals de Volovské Vrchy a l'ueste; istas dos formacions fan parti d'o conchunto d'as montanyas Metaliferas Eslovacas. A l'este, os tozals de Slanec zarran a depresión.

L'altaria meyana d'o territorio d'a villa ye de 208 m, o cobaixo situau a 184 m a cantos d'o Hornád y o cobalto a 851 m en a cima d'o tozal dito Vysoký Vrchk. As zonas construyidas se troban en a depresión a una altaria meya de 200 m; nomás bels pocos barrios perifericos son construyius en as versants d'os tozals, a una altaria de 300 m. A superficie d'a ciudat ye de 24.382 ha, d'as que 9.270 (38%) yeran en 2003 tierras agricolas. A o norte y a l'ueste, en os macizos de Volovské Vrchy y Čierna Hora, a villa tien 19.432 ha de selvas que sobrepasan as mugas administrativas, por lo que se converte en o segundo propietario forestal d'Europa central no estatal dimpués d'a ciudat de Viena.

 Relacions internacionals 
 Representacions diplomaticas 
Bi ha 8 consulaus en Košice. O consulau cheneral d'Hongría se troba en a carrera Hlavná; os seis atros consulaus son os de Belchica, Espanya, Turquía, Francia, Rusia, Mongolia y Alemanya.

Francia y a Republica Checa i contan con un centro cultural, l'Alliance française de Košice y o Centro Checo de Košice.

 Eurorrechions 
Košice chuga un papel important en a cooperación rechional transnacional con a suya condición de seu d'oficina nacional d'a eurorrechión Carpatos, y dende de l'1 d'aviento de 2000, un d'os polos d'a eurorrechión bipolar de Košice-Miskolc.

 Ciudaz achirmanadas 
miniatura|upright=0.8|right|Molimento en a carrera Hlavná.
 22px|border Budapest, Hongría, 7 de mayo de 1997
 22px|border Miskolc, Hongría, 7 de mayo de 1997
 22px|border Bursa, Turquía, 29 de marzo de 2000
 22px|border Cottbus, Alemanya, 6 de chulio de 1992
 22px|border Wuppertal, Alemanya, 22 de mayo de 1980
 22px|border Katowice, Polonia, 6 de mayo de 2000
 22px|border Krosno, Polonia, 6 de mayo de 2000
 22px|border Rzeszów, Polonia, 23 de noviembre de 1991
 22px|border Mobile, Estaus Unius, 20 de marzo de 1992
 22px|border Moscú, Rusia, 20 de noviembre de 2000
 22px|border Sant Petersburgo, Rusia, 28 d'octubre de 1995
 22px|border  Niš, Serbia, 22 de marzo de 2001
 22px|border  Ostrava, Republica Checa, 24 de mayo de 2001
 22px|border  Plovdiv, Bulgaria, 29 de noviembre de 2000
 22px|border  Raahe, Finlandia, 28 de chunio de 1987
 22px|border  Verona, Italia, 20 d'agosto de 1992
 22px|border  Újhorod, Ucraína, 16 de chinero de 1993
 22px|border  Vysoké Tatry, Eslovaquia, 30 de chunio de 2006

 Fillos ilustres 
 Etelka Gerster (1855-1920), soprano.

 Referencias 

 Vinclos externos 

  Pachina oficial d'a ciutat.

Categoría:Localidaz d'Eslovaquia